ཕྱི་ཡི་བང་རིམ་འོག་རིམ་པ་དེ་ལ་ཚ་བའི་བང་རིམ་ཟེར། ཚ་བའི་བང་རིམ་ནང་གི་དྲོད་ཚད་ནི་མཐོ་ཚད་འཕར་བ་དང་བསྟུན་ནས་མྱུར་དུ་ཡར་འཕར་གྱི་ཡོད། ཚ་བའི་བང་རིམ་གྱི་ཀླད་(མཐོ་ཚད་སྟོང་སྨིས་༥༠༠ཙམ།)ཀྱི་དྲོད་ཚད་༡༢༠༠°Cཡས་མས་སུ་ཟིན་གྱི་ཡོད། རེད་དེ་ཚ་བའི་བང་རིམ་ནང་དུ་མཁའ་དབུགས་དེ་བས་ཀྱང་ཉུང་བས། དོན་དངོས་ཐོག་ཚ་བའི་སྣང་བ་སྐྱེས་མི་སྲིད། ཚ་བའི་བང་རིམ་ནང་རྟག་པར་གླིང་སྣེའི་འོད་ཟེར་འབྱུང་གི་རེད། དེ་ནི་ཉི་མ་ལས་འོངས་པའི་མྱུར་བའི་གློག་ལྡན་གཞི་རྡུལ་དེ་སྟོང་སྨིས་༡༠༠ཡན་གྱི་མཁའ་དབྱིངས་རླུང་ཁམས་ཆེན་པའི་ནང་གི་གློག་ལྡན་གཞི་རྡུལ་དང་གདོང་ཐུག་བརྒྱབ་ནས་བྱུང་བའི་འོད་རིག་སྣང་ཚུལ་དམིགས་བསལ་ཅན་ཞིག་རེད།